13 Lebaka la boraro leo re tsebago ka lona gore Jesu o tsošitšwe bahung ke mafolofolo ao barutiwa ba gagwe ba a bonagaditšego ge ba be ba botša batho taba yeo. Go botša batho ka mafolofolo gore Kriste o tsošitšwe bahung go ile gwa dira gore ba tlaišwe, ba swarwe gampe le go bolawa. Ge e ba tsogo ya Jesu e be e le nonwane feela, ke ka baka la’ng Petro a be a ka bea bophelo bja gagwe kotsing ka go botša baetapele ba bodumedi gore Kriste o tsošitšwe, bona bao ba bego ba hloile Jesu le go mo logela maanomabe a gore a bolawe? Petro o ile a ba botša seo ka gobane yena le barutiwa ba bangwe ba be ba kgodišegile gore Jesu o a phela le gore o hlahla modiro woo Modimo a ba neilego wona. Go oketša moo, tsogo ya Jesu e ile ya kgonthišetša balatedi ba gagwe gore le bona ba be ba tlo tsošwa bahung. Ka mohlala, Stefano o ile a hwa a kgodišegile gore go tla ba le tsogo ya bahu.—Dit. 7:55-60.